কিন্তু একান্তই যদি কাসিমকে না পাওয়া যায়, তার জন্য প্ল্যান বি-ও ভেবে রেখেছেন লালহলুদ কর্তারা। তাঁরা অফার দিয়েছেন এক মরশুম আগে ইস্টবেঙ্গলে খেলে যাওয়া ওয়েডসন আনসালমে-কে। হাইতির এই মিডফিল্ডার ও উইঙ্গার গত মরশুমে বাংলাদেশের একটি ক্লাবে খেলেছেন। ইস্টবেঙ্গলের অফারে ওয়েডসন সই করতে রাজি। তবে এখনও চূড়ান্ত কিছু হয়নি। কারণ কাসিমকে না পেলে তবেই ওয়েডসনকে নেওয়ার প্রশ্ন। তাই তাঁকে দুই-এক সপ্তাহ অপেক্ষা করতে বলেছেন লালহলুদ কর্তারা। কাসিমের জন্য শেষ চেষ্টা করতে চান তাঁরা।